Dodatna vprašanja dobaviteljev, zagotavljanje artiklov od 1. 12. 2024

1- Ali lahko zavarovani osebi, ki uporablja IČ z zaprto zanko, dobavitelj izda senzorje in oddajnik, ki ni združljiv s to IČ, ampak bo deloval samostojno?

Odgovor: NE, dobavitelj v dogovoru z zavarovano osebo predpisanega režima zdravljenja ne sme spreminjati. Lahko pa izjemoma to stori ob pisnem soglasju zdravnika 8npr. izvid), da zavarovana oseba lahko preide na uporabo IČ brez uporabe zaprte zanke.

2- Prosimo za odgovor glede spodaj opisanega primera. Lekarne sprašujejo, kako bo to delovalo v praksi. *Primer:*

*Šifra vrste 1257 - Sistem za merjenje glukoze v medceličnini - zahtevni*

*Pacient pri prvi izdaji dobi celoten sistem: 2000010 MDSS Dexcom G6 senzor, oddajnik, sprejemnik*

Kakšno napako javi sistem on-line, če dobavitelj izda za drugo izdajo enak sistem artiklov 2000010? V tem sistemu artiklov 2000010 je artikel 1000024 - DEXCOM G6 sprejemnik, ki ima življenjsko dobo 1095.

Odgovor: Kot je pojasnjeno v Okrožnici MP št. 4/2024 in na *Delavnici, dne 23. 10. 2024***, dobavitelj pri izdaji upošteva,** katere artikle zavarovana oseba dejansko potrebuje:

* katere artikle znotraj sistema artiklov je predhodno že prejela
* iztek življenjske dobe predhodno prejetih artiklov

Sistem On-line ob zapisu izdaje sistema artiklov, ne bo izvajal kontrole na življenjsko dobo predhodno prevzetih posameznih artiklov/sistemov artiklov, to je za MP, ki se izdajajo na ravni artikla odgovornost dobaviteja. Sistem on-line bo izvajal kontrolo na iztek trimesečnega obdobja predhodno prejete količine. Nadzor nad pravilnostjo izdaje artiklov glede na življenjsko dobo artikla bo ZZZS izvajal v okviru nadzora nad dobavitelji.